CELEX: 32014R0877
Language: mt
Date: 2014-08-08 00:00:00
Title: Regolament ta' Implimentazzjoni tal-Kummissjoni (UE) Nru 877/2014 tat- 8 ta' Awwissu 2014 dwar il-klassifikazzjoni ta' ċerti prodotti fin-Nomenklatura Magħquda

13.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 240/15
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 877/2014
   tat-8 ta' Awwissu 2014
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta'din it-tabella.
            
         
               (4)
            
            
               Huwa xieraq li jiġi pprovdut li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella li tinsab fl-Anness hija kklassifikata fin-Nomenklatura Magħquda skont il-kodiċi NM indikat fil-kolonna (2) ta' din it-tabella.
   Artikolu 2
   L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' Awwissu 2014.
      
         
            Għall-Kummissjoni,
         
         
            F'isem il-President,
         
         Martine REICHERTS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi Kodiċi Doganali tal-Komunità (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Apparat (hekk imsejjaħ “Ħajt li juri vidjo LCD”) magħmul minn moniter tal-kulur tat-teknoloġija LCD u makkinarju awtomatiku tal-ipproċessar tad-dejta (ADP), b'dimensjonijiet ta' madwar 91 × 53 × 12 cm.
                  Il-moniter b'kejl dijagonali tal-iskrin ta' madwar 102 cm (40 pulzier) għandu l-karatteristiċi li ġejjin:
                  
                              —
                           
                           
                              riżoluzzjoni normali ta' 1 920  × 1 080  pixels,
                           
                        
                              —
                           
                           
                              proporzjon tal-aspett ta' 16:9,
                           
                        
                              —
                           
                           
                              pixel pitch ta' 0,46125 mm,
                           
                        
                              —
                           
                           
                              ħin ta' rispons ta' 8 ms,
                           
                        
                              —
                           
                           
                              luminożità massima ta' 700 cd/m2,
                           
                        
                              —
                           
                           
                              proporzjon tipiku tal-kuntrast ta' 3 000 :1,
                           
                        
                              —
                           
                           
                              angolu tal-wiri orizzontali u vertikali ta' 178 °,
                           
                        
                              —
                           
                           
                              kapaċità ta' stampa-fi-stampa (PIP).
                           
                        Il-makkinarju ADP integrat fih mikroproċessur, memorja ta' 1 GB u hard-disk drive ta' 40 GB.
                  L-apparat jinkludi wkoll amplifikatur tal-awdjo, żewġ lawdspikers u buttuni biex tixgħel u titfi u dawk ta' kontroll u huwa ppreżentat b'kontroll mill-bogħod.
                  L-apparat għandu l-interfaċċji segwenti: Dħul VGA, dħul/ħruġ tad-DVI-D, HDMI, CVBS (AV), dħul/ħruġ tar-RS 232c, dħul/ħruġ tal-Awdjo u LAN.
                  L-apparat hu ppreżentat għall-użu bħala komponent f'ħitan tal-vidjo LCD. Il-makkinarju ADP integrat huwa użat bħala proċessur tal-ħajt tal-vidjo biex jipprovdi kontrol tal-ħajt tal-vidjo fuq netwerk ta' massimu ta' 5 × 5 konfigurazzjonijiet tal-ħitan tal-vidjo. L-apparat jista' jaħdem b'mod awtonomu bħala moniter jew makkinarju ADP.
               
               
                  8528 59 31 
               
               
                  Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, Nota 3 tat-Taqsima XVI u mill-kliem tal-kodiċijiet NM 8528 , 8528 59  u 8528 59 31 .
                  L-apparat huwa mfassal sabiex iwettaq iż-żewġ funzjonijiet tat-Taqsima XVI (l-ipproċessar ta' dejta tal-intestatura 8471  u juri l-vidjo tal-intestatura 8528 ). Permezz tan-Nota 3 ta' din it-Taqsima, għandu jiġi kklassifikat bħala l-apparat li jwettaq il-funzjoni prinċipali.
                  Minħabba fil-kunċett u d-disinn tiegħu, bħall-fatt li l-makkinarju ADP jintuża bħala proċessur tal-ħajt vidjo li jipprovdi kontroll fuq netwerk ta' massimu ta' 5 × 5 konfigurazzjonijiet ta' ħitan tal-vidjo, l-apparat huwa maħsub biex jintuża bħala komponent tal-moniter ta' ħajt tal-vidjo LCD. Konsegwentement, il-funzjoni prinċipali tal-apparat hija dik ta' moniter tal-intestatura 8528 . Il-klassifikazzjoni taħt l-intestatura 8471  bħala makkinarju ADP hija għalhekk eskluża.
                  Minħabba l-karatteristiċi oġġettivi tiegħu, bħad-daqs tal-iskrin, il-modi ta' vidjo sostnuti, pixel pitch li mhix adatta għal wiri mill-qrib fit-tul, luminożità għolja, il-preżenza ta' apparat tal-kontroll mill-bogħod, ċirkwiti ta' awdjo bl-amplifikazzjoni u l-funzjoni PIP, il-moniter mhuwiex meqjus bħala tip użat biss jew prinċipalment f'sistema ADP tal-intestatura 8471 . Il-klassifikazzjoni taħt is-subintestatura 8528 51 00  hija għaldaqstant eskluża.
                  Minħabba li l-moniter huwa kapaċi juri sinjali minn makkinarju ADP f'livell suffiċjenti għal użu prattiku mal-makkinarju ADP, huwa kkunsidrat li kapaċi juri sinjali minn magni awtomatiċi tal-ipproċessar tad-dejta b'livell aċċettabbli ta' funzjonalità.
                  L-apparat għandu għalhekk jiġi kklassifikat taħt il-Kodiċi NM 8528 59 31  bħala skrin tal-pannell ċatt li kapaċi juri sinjali minn makkinarji għall-ipproċessar awtomatiku tad-dejta b'livell aċċettabbli ta' funzjonalità bi skrin b'teknoloġija tal-kristalli likwidi (LCD).